
ΔΕΛΤΙΟ ΤΥΠΟΥ
Δευτέρα, 7 Απριλίου 2025

Ο ελληνικός εκδοτικός κόσμος τιμά την Ιταλία με μια σειρά εκδηλώσεων και δράσεων στην 21η ΔΕΒΘ
Εκδότες και φορείς εμπνέονται από την Ιταλία ως τιμώμενη χώρα της 21ης ΔΕΒΘ και σχεδιάζουν δεκάδες εκδηλώσεις στο πλαίσιο της έκθεσης

Η Ιταλία εμπνέει τους εκδοτικούς οίκους και τους φορείς στην Ελλάδα κι έτσι, πέρα από το επίσημο πρόγραμμα της Ιταλίας τιμωμένης χώρας, διαμορφώνεται ένα παράλληλο, συναρπαστικό πρόγραμμα που φέρνει τους ορίζοντες των δύο χωρών ακόμα πιο κοντά. Μια πρώτη γεύση θα πάρετε παρακάτω:
[bookmark: _GoBack]H ζωή του μεγάλου Ennio Morricone ξεδιπλώνεται μέσα από τα μάτια του γιου του, Marco –που θα είναι παρών στη Θεσσαλονίκη– καθώς και του στενού φίλου του, μεγάλου συνθέτη Valerio Cappelli. Αφορμή το βιβλίο ''Ennio Morricone. H ιδιοφυΐα, o άνθρωπος, ο πατέρας'' του Marco Morricone, Valerio Cappelli από τις εκδόσεις Μετρονόμος.
Οι συνεργατικές εκδόσεις Ακυβέρνητες Πολιτείες παρουσιάζουν τη θεατρική σειρά με έργα των Ντάριο Φο και Φράνκα Ράμε, όπως «Ο τυχαίος θάνατος ενός αναρχικού», «Δεν πληρώνω! Δεν πληρώνω!», κ.ά., σε νέες μεταφράσεις του Αχιλλέα Καλαμάρα. Επίσης από τις Ακυβέρνητες Πολιτείες, καθώς και από τις εκδόσεις Ψηφίδες παρουσιάζεται η «working class» λογοτεχνία του Alberto Prunetti, ο οποίος θα συνομιλήσει στη Θεσσαλονίκη με τον μεταφραστή Βαγγέλη Ζήκο, ενώ για τη δεξιά στροφή μιας εργατούπολης θα μιλήσει ο συγγραφέας Alessandro Portelli με αφορμή το βιβλίο του "Από το Κόκκινο στο Μαύρο" (εκδόσεις Πλέθρον) μαζί με τη μεταφράστρια Ρίκη Βαν Μπουσχότεν. 
[bookmark: _Hlk192753713][bookmark: _Hlk192753609]Θα ακολουθήσουμε την «Πορεία προς τη Ρώμη και τα περίχωρα» του Εμίλιο Λούσου (εκδόσεις Αλφειός), που περιγράφει την άνοδο του φασισμού, τις αντιστάσεις και τις πολιτικές δολοπλοκίες 1919-1929 με τον Λάμπρο Φλιτούρη, Αν. Καθηγητή Νεότερης Ιστορίας Παν/μίου Ιωαννίνων και τον μεταφραστή Βαγγέλη Ζήκο. Οι εκδόσεις Αρμός παρουσιάζουν τα βιβλία του Vito Mancuso, ενός από τα πλέον αναστοχαστικά πνεύματα της Ευρώπης, ενώ οι εκδόσεις Εστία φέρνουν κοντά μας τον Francesco Colafemmina με το νέο του βιβλίο «Φως σε σκοτεινούς καιρούς. Ο ελληνορωμαϊκός πολιτισμός», που θα συνομιλήσει με την Βιολέττα Ζεύκη, μεταφράστρια αρχαιολόγο, Νίκο Καραπιδάκη, Διευθυντή του περιοδικού Νέα Εστία, ομ. καθηγητή Ιονίου Πανεπιστημίου και Μιχάλη Χρυσανθόπουλο, Ομ. Καθηγητή στο Τμήμα Φιλολογίας ΑΠΘ. 
Είκοσι συγγραφείς ανταποκρίθηκαν στο κάλεσμα των εκδόσεων Εύμαρος να γράψουν διηγήματα για τα καλύτερά τους χρόνια στην Ιταλία του ’60, ’70 και '80 κι έτσι γεννήθηκε το «Vivere pericolosamente 2, 20 ιστορίες από την Ιταλία» που παρουσιάζεται στην ΔΕΒΘ από τους Φοίβο Γκικόπουλο, ομ. καθηγητή Φιλοσοφικής Σχολής ΑΠΘ, Παύλο Νεράντζη, δημοσιογράφο, Βασίλη Κονιόρδο, αρχιτέκτονα- συγγραφέα και Πέτρο Κακολύρη, εκδότη. Οι εκδότες Εύμαρος παρουσιάζουν επίσης το βιβλίο του Δημήτρη Προύσαλη «Παραμύθια λαϊκά από τους τόπους της Ιταλίας».
Το έργο και η ζωή του Πιερ Πάολο Παζολίνι παρουσιάζονται από τις εκδόσεις 24 Γράμματα με ομιλητή τον Γιάννη Παππά, ενώ οι «Μελλοντικοί Απρίληδες του Πιέρ Πάολο Παζολίνι», με ποιήματα, συνεντεύξεις και άλλα κείμενα παρουσιάζονται από τις εκδόσεις Μπαρμπουνάκης από τη μεταφράστρια Ιωάννα Σκαντζέλη. 
Δύο διηγήματα από κάθε ημέρα του «Δεκαημέρου» του Βοκάκιου, μια επιλογή δηλαδή είκοσι διηγημάτων που τα διηγούνται αμιγώς οι γυναίκες πρωταγωνίστριες του έργου παρουσιάζεται από τις εκδόσεις Περισπωμένη σε επιμέλεια του ποιητή και μεταφραστή, Στέλιου Χουρμουζιάδη. Την έκδοση προλογίζει ο διευθυντής του Ιταλικού Ινστιτούτου, Francesco Neri.
[bookmark: _Hlk192168961]Μια από τις νέες φωνές της ιταλικής λογοτεχνίας, ο Alberto Ravasio, συνομιλεί με την Κωνσταντίνα Γερ. Ευαγγέλου, μεταφράστρια, Καθηγήτρια Ιταλικής Λογοτεχνίας, ΑΠΘ για το βιβλίο του «Η σεξουαλική ζωή του Γουλιέλμου Σπουτακιέρα» (εκδόσεις Οκτάνα), μια ευφυή, παιγνιώδη κριτική της νεότητας στα χρόνια της κρίσης.
Ο Ρομπέρτο Καμούρι, που κυκλοφορεί για πρώτη φορά στα Ελληνικά από τις εκδόσεις Ποταμός με το βιβλίο του «Σε μέτρα ανθρώπινα», θα συνομιλήσει με την μεταφράστριά του Άννα Παπασταύρου, ενώ οι Ζώης Κάσαρης και Γιάννης Μπαλαμπανίδης θα παρουσιάσουν το βιβλίο τους «Bar Italia. Δύο ταξίδια» των εκδόσεων Πόλις. 
Με αφορμή την έκδοση της συλλογής διηγημάτων «Το Μαύρο Καράβι» από τις εκδόσεις Loggia, ο Τάσος Γέροντας, συγγραφέας και βιβλιοκριτικός, συνομιλεί με τη μεταφράστρια του βιβλίου Δήμητρα Δότση για το έργο του Νικόλα Πουλιέζε, του «Ναπολιτάνου Σάλιντζερ», υμνητή της Νάπολης και του παράδοξου.
[bookmark: _Hlk192581188][bookmark: _Hlk192581400][bookmark: _Hlk192581432]Η ελληνική έκδοση (εκδόσεις Νεφέλη) του βιβλίου «Bella Maniera. Μελέτες για τον μανιερισμό του 16ου αιώνα» που συγκαταλέγεται στη βασική διεθνή βιβλιογραφία για το θέμα του μανιερισμού, έρχεται να καλύψει ένα μεγάλο κενό στην ελληνική βιβλιογραφία. Μιλούν οι Πέτρος Μαρτινίδης, ομ. καθηγητής Τμήμα Αρχιτεκτονικής ΑΠΘ και Παναγιώτης Ιωάννου, αναπλ. καθηγητής Ιστορίας της Τέχνης, Παν/μιο Κρήτης.
Οι εκδόσεις Σαιξπηρικόν μας εισάγουν στα Σονέτα της Τοσκάνης, της Λάουρα Μπατιφέρα, μιας εξέχουσας μορφής της Ιταλικής ποίησης του 16ου αιώνα που χαρακτηρίστηκε στα χρόνια της ως η νέα Σαπφώ. Μιλούν οι: Έλσα Κορνέτη, ποιήτρια-μεταφράστρια, Γιώργος Δρίτσας, ποιητής-κριτικός λογοτεχνίας και Γιώργος Αλισάνογλου, ποιητής-εκδότης.
[bookmark: _Hlk192584531]Τα Canti του Giacomo Leopardi σε δίγλωσση έκδοση του 2024 και πρωτότυπη μετάφραση του Γιάννη Κυπριανίδη παρουσιάζονται από τις εκδόσεις Τύρφη σε συντονισμό της Μαρίας Ψωμά Πετρίδου με ομιλητές τον μεταφραστή, την Τζίνα Καρβουνάκη, μεταφράστρια ιταλικής, τον Donato Loscalzo από το πανεπιστήμιο της Περούτζια κά. Η Ελληνοεκδοτική διοργανώνει εκδήλωση με αφορμή τη δίγλωσση ανθολογία «Κραυγές από τη Γη», όπου σύγχρονοι Έλληνες ποιητές και πεζογράφοι εκφράζουν, μέσω της τέχνης τους, τη σχέση του ανθρώπου με τη φύση, την κοινωνία και το περιβάλλον. 
[bookmark: _Hlk193716634]Το Αριστοτέλειο Πανεπιστήμιο Θεσσαλονίκης παρουσιάζει το βιβλίο «Io madre mai» της Donata Carelli, παρουσία της συγγραφέα που θα συνομιλήσει με την Άντα Μπουμπάρα, Καθηγήτρια του Τμήματος Ιταλικής Γλώσσας και Φιλολογίας ΑΠΘ, καθώς και το «Gli Indifferenti» του Alberto Moravia - Από την ιταλική εκδοτική επιτυχία στην ελληνική μετάφραση, με ομιλητές την Ελισσάβετ Μενελάου Επ. Καθηγήτρια του Τμήματος Ιταλικής Γλώσσας και Φιλολογίας ΑΠΘ και τον Ηλία Σπυριδωνίδη, Επ. Καθηγητή του Τμήματος Ιταλικής Γλώσσας και Φιλολογίας ΑΠΘ.
[bookmark: _Hlk192848446]Το Κέντρο Ελληνικής Γλώσσας θα παρουσιάσει την επικείμενη σχολιασμένη έκδοση της Ιλιάδας που συμπληρώνει εκείνην της Οδύσσειας από το Ίδρυμα Lorenzo Valla πριν από 35 περίπου χρόνια. Συντονίζει η Ελένη Τρούγκου, Τακτική Ερευνήτρια στο Κέντρο Ελληνικής Γλώσσας και μιλά ο Χρήστος Τσαγγάλης, Καθηγητής Αρχαίας Ελληνικής Φιλολογίας, ΑΠΘ - Διευθυντής του Τμήματος Γλώσσας και Λογοτεχνίας, Κέντρο Ελληνικής Γλώσσας - Συγγραφέας ενός εκ των 6 τόμων της σχολιασμένης έκδοσης της Ιλιάδας από το Ίδρυμα Lorenzo Valla.
Το Πολιτιστικό Ίδρυμα Ομίλου Πειραιώς (ΠΙΟΠ) παρουσιάζει την έκδοση «Ρόδος 1912-1947. Η πολιτική για τον σχεδιασμό και τη διαχείριση των μνημείων κατά την ιταλική κατοχή» που επικεντρώνεται στη διαχείριση και στον πολεοδομικό σχεδιασμό της μεσαιωνικής πόλης της Ρόδου κατά την Ιταλοκρατία (1912-1947) με ευρύτερους προβληματισμούς για την πολιτική αποκατάστασης, προστασίας και διαχείρισης αρχιτεκτονικών μνημείων σε ιστορικά κέντρα πόλεων. Μιλούν ο καθηγητής Βασίλης Κολώνας, ο συγγραφέας Κωνσταντίνος Καρανάσος και ο διευθυντής του Ιταλικού Μορφωτικού Ινστιτούτου Αθηνών Francesco Neri, σε συντονισμό της Ουρανίας Καραγιάννη από τις εκδόσεις ΠΙΟΠ. 
Το πρόγραμμα θα εμπλουτίζεται με ακόμα περισσότερες εκδηλώσεις, για τις οποίες θα σας κρατάμε ενήμερες/-ους. 

